Bresk stjórnvöld íhuga að banna alfarið notkun örkorna úr plasti í snyrtivörur og húðkrem vegna gruns um að þessi efni skaði lífríki sjávar og heilsu manna . Örkornin hafa verið notuð í snyrtivörur eins og Clinique , Johnson & Johnson , L'Occitane , Estée Lauder og Neutrogena . Notkun þeirra hefur þegar verið bönnuð í Bandaríkjunum , að því er breski ríkisfjölmiðillinn BBC greinir frá . Rory Stewart , umhverfisráðherra Bretlands , hefur lagt fram tillögu um þetta sem umhverfisverndarsamtökin Greenpeace hafa fagnað mjög . Greenpeace hefur um langt skeið beitt sér gegn plastmengun í höfunum . Umhverfisverndarsinnar hafa varað við því að örkornin berist í vissar fisktegundur , eins og t.d. túnfisk , og þaðan á disk neytenda . Bresk stjórnvöld hafa þegar farið þess á leit við framleiðendur að þeir dragi sjálfviljugur smám saman úr notkun þessara efna . Skref hafa verið stigin í þessa átt hjá framleiðendum og söluaðilum eins og Unilever , L'Oreal , Boots , Clearasil , Superdrug og Marks & Spencer . Samtök snyrti - og hreinlætisvöruframleiðenda í Bretlandi segir að fyrirtæki hafi sjálfviljug dregið úr notkun örkornanna þótt með tilmælunum hafi verið gefinn aðlögunarfrestur allt til ársins 2020 . Johnson & Johnson og Estee Lauder hyggjast hætta að nota örkorn úr plasti í árslok 2017 . Elizabeth Arden er að endurskoða sínar framleiðsluvörur og þeim sem dreift verður til verslana frá og með júní verða án örkorna . Fjölmargir vísindamenn sem sérhæfðir eru í lífríki sjávar segja að örkornin séu svo smá að þau festist ekki í vatnsgildrum heldur berist óhindrað til sjávar . Þar safnist þau fyrir í fiskum og öðrum sjávarlífverum og geti valdið eitrun í miklu magni .